stanford-oval/wikipedia huggingface dataset:
אפקט היו-יו
השפעות בריאותיות

דיאטה הרזיה הגורמת לאפקט היו-יו מבוססת על הפחתה דרסטית בצריכת מזון כתחליף לתזונה מאוזנת ופעילות גופנית. עקב כך, יכול אדם שנוקט בצעד זה לאבד הן מסת שרירים והן רקמות שומן במהלך השלב הראשוני של אובדן המשקל (על מנת שלא לאבד שרירים חובה לעסוק באימון משקולות). עם השלמת הדיאטה סביר להניח שגופו של אדם שמנע מעצמו מזון יחוש את תגובת הרעב, דבר שיוביל לגידול משקל מהיר שכולו רקמת שומן. זוהי מחזוריות שמשנה את היחס שומן לשרירים בגוף, אחד הגורמים החשובים ביותר בבריאות האדם. מחקר שנעשה בחולדות הראה כי חולדות שעברו מחזורים של דיאטת יו-יו נוטות לעלות מהר יותר במשקל עם זאת, מחקר שנעשה ב-1994 על ידי צוות בראשות אטקינסון (Atkinson) הראה כי "למחזורים של עלייה וירידה במשקל אין השפעות שליליות על הרכב הגוף, על קצב חילוף החומרים במנוחה, על פיזור השומן בגוף, או על הצלחה בעתיד לרדת במשקל", וכי אין מספיק עדויות המראות כי גורמי הסיכון למחלות לב תלויים ישירות בדפוסים של דיאטה מחזורית. לדיאטת יו-יו יכולות להיות השלכות רגשיות ופיזיות קיצוניות בשל הלחץ שאדם המעוניין לרדת במשקל במהירות גורם לעצמו. שביעות הרצון המיידית מהירידה במשקל מפנה את מקומה בסופו של דבר להרגלי האכילה הישנים הגורמים לעלייה במשקל ולמועקה רגשית. וכי מכיוון ש"אין הגדרה אחת מקובלת של מחזור עלייה וירידה במשקל", בלתי אפשרי למחקר להסיק מסקנות ספציפיות לגבי ההשפעות בפועל של דיאטה מחזורית, עד שנושא זה יוגדר בצורה מוחלטת.
לקריאה נוספת

Atkinson, R. L., Dietz, W. H., Foreyt, J. P., Goodwin, N. J., Hill, J. O., Hirsch, J.,… Yanovski, S. Z., Weight cycling. National task force on the prevention and treatment of obesity ,Journal of the American Medical Association, volume 15, issue 272, pages = 1196–1202, 1994
הערות שוליים

↑  The effects of repeated cycles of weight loss and regain in rats ScienceDirect - Physiology & Behavior
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אמן רעב

אמן רעב או אמן צום הוא אדם העורך מופעים של צום ממושך, כסוג של בידור. מופעים של אמני רעב היו מקובלים באירופה ובאמריקה מסוף המאה ה-17 ועד תחילת המאה ה-20, והגיעו לשיא פריחתם בשנות ה-80 של המאה ה-19. אמני רעב היו בדרך כלל גברים, שנדדו מעיר לעיר וערכו מופעי צום שנמשכו עד 40 ימים. אמני רעב אחדים נתפסו אוכלים במרמה במהלך המופע שלהם.
סיגל גולדין הבחינה בין אמני רעב, שפעילותם התאפיינה בייסורים כמפגן של שליטה עצמית, ובין "נשים צמות" כדוגמת אן מור (Ann Moore), שייחסו את הימנעותן מאכילה לנס והתגלו כמתחזות, ובין "שלדים חיים" - אנשים שהתאפיינו במשקל גוף נמוך במיוחד.
סוג זה של אמנות הונצח בסיפור הקצר של פרנץ קפקא, "אמן צום".
מופעי צום שתכליתם היא בידור או אמנות אינם מתקיימים כיום, אך שביתת רעב, המתקיימת עד ימינו היא צום ממושך שתכליתו הבעת מחאה.
לקריאה נוספת

Alys Moody, The Art of Hunger: Aesthetic Autonomy and the Afterlives of Modernism, Oxford University Press, 2018
הערות שוליים

↑  Sigal Gooldin, Fasting Women, Living Skeletons and Hunger Artists: Spectacles of Body and Miracles at the Turn of a Century, Body & Society, 2003 pp. 27–53
אמירות אפגניסטן

אמירות אפגניסטן (בפשטו: د افغانستان امارت; בפרסית: امارت افغانستان) הייתה אמירות בין מרכז אסיה ודרום אסיה, בשטחה של אפגניסטן של ימינו וחלקים משטח פקיסטן (עד שנת 1893) של ימינו. היא הוקמה בשנת 1826 והפכה לממלכה בשנת 1926.
היסטוריה

האמירות הייתה חלק מהאימפריה הדוראנית, כאשר ייסד אותה דוסת מוחמד חאן, מייסד שושלת ברקזאי בקאבול. דוסת נולד למשפחת מנהיגים שבטית רבת השפעה באימפריה. הוא ניצל מלחמת אזרחים בשנת 1826 שקרעה את האימפריה כדי להקים ממלכה משלו. הוא שינה את שם הממלכה לאמירות אפגניסטן. שטחיה ההודיים של האימפריה עברו לידי האימפריה הסיקית ובריטניה. הוא הוכתר בתור אמיר אפגניסטן בשנת 1826 ונותר בכס עד להדחתו בשנת 1839 עקב המלחמה האנגלו-אפגנית הראשונה. שושלת ברקאזי שלטה במונרכיה אבסולוטית על המדינה.
בשנת 1839 בעקבות המלחמה האנגלו-אפגנית הראשונה החזירו הבריטים את השושלת הדוראנית לשלטון באפגניסטן. מצב זה נמשך עד סיום המלחמה בשנת 1842. בנו של דוסת הועלה לשלטון לאחר המלחמה הודות לנאמנותו לאימפריה הבריטית. בשנת 1845, במות בנו, וזיר אכבר ח'אן, אמיר אפגניסטן, דוסת שב לכס המלוכה האפגני ונותר שליט אפגניסטן עד למותו בשנת 1863.
האמירות הייתה חלק מ'המשחק הגדול' בין האימפריה הרוסית לבין האימפריה הבריטית על עליונות במרכז אסיה. תקופה זו התאפיינה בהשפעה האירופית באפגניסטן. איחוד אפגניסטן המשיך במלחמה עם האימפריה הסיקית, שהובילה למלחמה האנגלו-אפגנית הראשונה על ידי הכוחות הבריטים. המלחמה הביאה בסופו של דבר לניצחון האפגנים עם הנסיגה הבריטית. עם זאת, במהלך המלחמה האנגלו-אפגנית השנייה (1880), הבריטים ניצחו את האפגנים והפעם הבריטים כבשו שטחים אפגניים רבים בפקיסטן של ימינו והפכו את האמירות לפרוטקטורט בריטי. הם השתלטו על מדיניות החוץ של אפגניסטן. סכסוך זה הביא לשלטון באפגניסטן את עבד א-רחמאן ח'אן שידוע גם בכינוי "אמיר (נסיך, מפקד) הברזל". בתקופתו החלו תהליכי מודרניזציה. במהלך ימי שלטונו (1880–1901) הבריטים והרוסים ייסדו וקיבעו לראשונה את הגבולות המודרניים של אפגניסטן.
לאחר מותו של עבד א-רחמאן ח'אן בשנת 1901, בנו חביבאללה ח'אן עלה וירש את כס השלטון. אפגניסטן נשארה נייטרלית במהלך מלחמת העולם הראשונה, תחת שלטונו של חביבאללה ח'אן. זאת על שאף שגרמניה ניסתה לעודד רגשות אנטי-בריטיים בקרב האפגנים, בפרט בקרבת הגבול בין אפגניסטן להודו. המדיניות הנייטרלית של אמיר אפגניסטן במהלך המלחמה הייתה שנויה במחלוקת פנימית אפגנית. חביבאללה ח'אן שלט באפגניסטן עד לשנת 1919 שבה התנקשו בחייו. האחראים להתנקשות היו כנראה חברי משפחה שהתנגדו להשפעה הבריטית החזקה על הפוליטיקה האפגנית. במקומו עלה לשלטון אמאנואלה ח'אן, בנו השלישי.
עם הכתרתו של אמאנואלה ח'אן לאמיר אפגניסטן הוא הוסיף להכריז על עצמאות אפגניסטן המלאה. במאי החלה פלישה בריטית לעבר אפגניסטן מה שהחל את המלחמה השלישית בין המדינות. המלחמה האנגלו-אפגנית השלישית הובילה לעצמאות אפגניסטן. בריטניה חתמה ב-19 באוגוסט 1919 על ההסכם האנגלו-אפגני שכלל הבטחה להפסיק את ההתערבות הבריטית במדיניות החוץ האפגנית ולאפשר את עצמאות אפגניסטן. מועד חתימת ההסכם נהפך ליום העצמאות הרשמי של אפגניסטן המודרנית.
עם קבלת העצמאות, פנה אמאנואלה למודרניזציה פנימית. הוא חנך סדרה מקיפה של רפורמות משפטיות, חברתיות, כלכליות, צבאיות ופוליטיות. רפורמות אלו כללו תיעוש, מודרניזציה וחילון. הוא נחשב לאחד מבין השליטים המוסלמים שקראו למודרניזציה, ביחד עם רזא שאה פהלווי ומוסטפא כמאל אטאטורק. בעקבות הרפורמות, הפכה אפגניסטן למלוכה חוקתית ואמאנואלה ח'אן הפך לשאה.
ראו גם

היסטוריה של אפגניסטן
לקריאה נוספת

Clements, Frank. Conflict in Afghanistan: A Historical Encyclopedia (ABC-Clio, 2003), (online).
The Great Game: The Struggle for Empire in Central Asia by Peter Hopkirk (1994) ISBN 1568360223
Tournament of Shadows: The Great Game and the Race for Empire in Asia by Karl Meyer, Shareen Brysac, (2001) ISBN 0349113661
אמינה

| --- | --- |

 לידה:  18 באפריל 1996 (בן 28) פורטלנד, ארצות הברית 
 שם לידה:  Adam Aminé Daniel 
 שם במה:  Aminé 
 מוקד פעילות:  ארצות הברית 
 תקופת הפעילות:  מ-2014 
 מקום לימודים:  אוניברסיטת המדינה בפורטלנד, Benson Polytechnic High School 
 סוגה:  מוזיקת היפ הופ, טראפ, היפ הופ אלטרנטיבי, R&B עכשווי 
 חברת תקליטים:  ריפבליק רקורדס 
 heyamine.com
 
אדם אמינה דניאל (באנגלית: Adam Aminé Daniel; נולד ב-18 באפריל 1994), הידוע בשם אמינה (Aminé), הוא ראפר, זמר ופזמונאי אמריקאי. הוא ידוע בעיקר בזכות סינגל הבכורה שלו, "Caroline", שהגיע בשיאו למקום ה-11 במצעד הבילבורד הוט 100. ב-28 ביולי 2017, הוציא אמינה את אלבום הבכורה שלו, Good for You. ב-7 באוגוסט 2020, הוציא את אלבומו השני, Limbo.
ראשית חייו

אמינה נולד למהגרים אריתריאים-אתיופים שהיגרו לארצות הברית בראשית שנות ה-90. אמו של אמינה עבדה בסניף דואר ואביו היה מורה ומתרגם במשרה חלקית. אמינה נולד וגדל בשכונת וודלאון בצפון מזרח פורטלנד.
אמינה למד באוניברסיטת פורטלנד סטייט ולמד שיווק. הוא עבד גם כמתמחה בפרסום ההיפ-הופ במגזין Complex (אנ').
קריירה

אמינה החל את הקריירה שלו כשהוציא את מיקסטייפ הבכורה שלו, Odyssey to Me, שיצא לאור ב-17 בינואר 2014. אמינה המשיך והוציא את מיני-אלבום הבכורה שלו, En Vogue, ב-4 בספטמבר 2014. ב-31 באוגוסט 2015, הוציא את המיקסטייפ השני שלו, Calling Brío.
ב-9 במרץ 2016 הוציא אמינה את סינגל הבכורה שלו, "Caroline", ופרסם עבורו וידאו קליפ בבימוי עצמי באמצעות ערוץ ה-Vevo שלו ביוטיוב ב-1 ביוני 2016. השיר הופיע לראשונה במקום ה-96 במצעד הבילבורד הוט 100 ובהמשך הגיע למקום ה-11. ביוני 2017, השיר קיבל את תואר הפלטינה המשולשת מאיגוד תעשיית ההקלטות האמריקאי.
באוגוסט 2016 חתם אמינה בחברת התקליטים ריפבליק רקורדס. ב-4 בנובמבר, הוציא אמינה את הסינגל השני שלו, ששמו "Baba", בעקבות ההצלחה של "Caroline". ב-15 בנובמבר 2016 ביצע אמינה את "Caroline" בתוכנית האירוח The Tonight Show של ג'ימי פאלון.
ב-28 ביולי 2017 הוציא אמינה את אלבום הבכורה שלו, Good for You. האלבום הגיע היישר אל המקום ה-31 במצעד הבילבורד הוט 100, עם 13,000 עותקים שנמכרו בשבוע הראשון לצאתו. לאחר צאת האלבום, ב-21 באוקטובר, הוציא אמינה את "Squeeze".
ב-26 בפברואר 2020, אמינה הוציא את הסינגל "Shimmy". ב-29 במאי, הוציא את הסינגל "Riri". ב-6 ביולי, הוציא את הסינגל "Compensating" בהשתתפות יאנג ת'אג והכריז על אלבומו השני, שיצא לאור ב-7 באוגוסט 2020, בשם Limbo. האלבום הגיע למקום ה-16 במצעד הבילבורד 200, עם 26,000 יחידות שקולות לאלבום בשבוע הראשון לצאתו. במצעד אלבומי ה-R&B/היפ-הופ, הגיע האלבום למקום העשירי.
דיסקוגרפיה > אלבומי אולפן

2017: Good for You
2020: Limbo
דיסקוגרפיה > מיקסטייפים

2014: Odyssey to Me
2015: Calling Brío
2018: OnePointFive
2021: TwoPointFive
דיסקוגרפיה > מיני-אלבומים

2014: En Vogue
הערות שוליים

↑  "How To Say Aminé - Behind The Scenes". YouTube. Genius. 17 בינואר 2017. נבדק ב-6 במאי 2020. {{cite web}}:  (עזרה)
↑  "Aminé – Chart History: Billboard Hot 100". Billboard. נבדק ב-19 בינואר 2018. {{cite web}}:  (עזרה)
↑  "Good For You by Aminé on Apple Music". Apple Music. נבדק ב-29 ביולי 2017. {{cite web}}:  (עזרה)
↑  Singer, Matthew (22 במרץ 2016). "Introducing: Aminé". Willamette Week. Mark Zusman. נבדק ב-24 באוקטובר 2016. {{cite news}}:  (עזרה)
↑  "Rapper Aminé on pushing boundaries, wearing whiteface in the Trump era and his Coachella show". Los Angeles Times (באנגלית אמריקאית). 20 באפריל 2018. נבדק ב-14 במאי 2020. {{cite web}}:  (עזרה)
↑  "Aminé Remembers the Time Mero Made Fun of Him at Complex". Vice (באנגלית אמריקאית). 31 באוגוסט 2017. נבדק ב-29 בספטמבר 2017. {{cite news}}:  (עזרה)
↑  "Aminé - 10 New Artists You Need to Know: November 2016". Rolling Stone. נבדק ב-20 בינואר 2018. {{cite web}}:  (עזרה)
↑  AmineVEVO (1 ביוני 2016). "Aminé - Caroline" – via YouTube. {{cite web}}:  (עזרה)
↑  "Gold & Platinum - RIAA". Recording Industry Association of America. נבדק ב-6 באפריל 2017. {{cite web}}:  (עזרה)
↑  "Baba - Single by Aminé on Apple Music". iTunes. נבדק ב-20 בינואר 2018. {{cite web}}:  (עזרה)
↑  AmineVEVO (6 בינואר 2017), Aminé -Caroline (Live On The Tonight Show Starring Jimmy Fallon), נבדק ב-10 בינואר 2017 {{citation}}:  (עזרה)
↑  "Offset, Nelly Featured on Amine's 'Good for You' Album Tracklist". XXL. נבדק ב-17 ביולי 2017. {{cite web}}:  (עזרה)
↑  "Good For You by Aminé on Apple Music". Apple Music. נבדק ב-29 ביולי 2017. {{cite web}}:  (עזרה)
↑  "HITS Daily Double". Hits Daily Double. אורכב מ-המקור ב-7 באוגוסט 2017. נבדק ב-8 באוגוסט 2017. {{cite web}}:  (עזרה)
↑  "Squeeze - Single by Aminé on Apple Music". iTunes. נבדק ב-20 בינואר 2018. {{cite web}}:  (עזרה)
↑  Mahadevan, Tara (26 בפברואר 2020). "Aminé Drops New Video "Shimmy". Complex. נבדק ב-26 בפברואר 2020. {{cite web}}:  (עזרה)
↑  "Aminé - Riri (Official Video)". YouTube. 29 במאי 2020. נבדק ב-29 במאי 2020. {{cite web}}:  (עזרה)
↑  "Aminé - Compensating feat. Young Thug (Audio)". YouTube. 6 ביולי 2020. נבדק ב-7 ביולי 2020. {{cite web}}:  (עזרה)
↑  "Listen to Aminé's New Album 'Limbo' f/ Summer Walker, Young Thug, Charlie Wilson, and More". Complex (באנגלית). נבדק ב-8 באוגוסט 2020. {{cite web}}:  (עזרה)
1 2  Anderson, Trever (20 באוגוסט 2020). "NLE Choppa & Amine Score First Top 10s on Top R&B/Hip-Hop Albums". Billboard. נבדק ב-28 באוגוסט 2020. {{cite web}}:  (עזרה)
↑  "Billboard 200 – August 22, 2020". Billboard. נבדק ב-4 בספטמבר 2020. {{cite web}}:  (עזרה)
| --- | --- |
בקרת זהויות :  ISNI: 0000 0004 6623 6470  LCCN: n2018027299  MusicBrainz: 12398bf3-1b99-47b7-930c-f3956773f35a  VIAF: 28152682571723312562   WorldCat (עם VIAF): 28152682571723312562
אפקט הלדיין

אפקט הלדיין הוא תופעה ביולוגית הקשורה לחלבון נושא החמצן המוגלובין. התופעה תוארה לראשונה על ידי הפיזיולוג הבריטי ג'ון סקוט הלדיין (אנ').
תיאור התופעה

אפקט הלדיין הוא הגדלת כושר נשיאת הפחמן הדו-חמצני בנוכחות חמצן המשוחרר מהדם.
באופן הפוך, לדם מחומצן (כלומר, לדם עשיר בחמצן) יש יכולת נשיאה מופחתת של פחמן דו-חמצני. תופעה זו היא תוצאה של העובדה שהמוגלובין מחוזר (הקרוי דאוקסיהמוגלובין) הוא מקבל פרוטונים (בסיס) יותר טוב מאשר הצורה המחומצנת (הנקראת אוקסיהמוגלובין).
פחמן דו-חמצני בדם

בתאי דם אדומים יש אנזים בשם קרבוניק אנהידראז. אנזים זה מזרז את הפיכת הפחמן הדו-חמצני המומס לחומצה פחמתית, שמתפרקת במהירות לביקרבונט ופרוטון חופשי כפי שמתואר במשוואה שלהלן:
CO2 + H2O -> H2CO3 -> H+ + HCO3
לפי עקרון לה-שטלייה, כל דבר הגורם לכך שהפרוטון שהתקבל בתגובה הכימית שתוארה למעלה לא יגיב עם חומרים אחרים כלשהם הנמצאים בדם, יגרום להטיית התגובה ימינה (לכיוון התוצרים), וכתוצאה מכך גדלה זיקת ההמוגלובין המחומצן לפרוטונים. הגדלת הזיקה לחמצן מגבירה גם את ייצור הביקרבונט ובהתאמה את היכולת של תאי דם אדומים ששחררו חמצן לשאת פחמן דו-חמצני.
רוב הפחמן הדו-חמצני בדם הוא בצורה של ביקרבונט. רק כמות קטנה ממנו מומסת בצורה של פחמן דו-חמצני טהור, ושאר הפחמן הדו-חמצני קשור להמוגלובין.
בנוסף להגברת שחרור הפחמן הדו-חמצני מהרקמות צורכות החמצן, אפקט הלדיין גורם לשחרור מהיר ויעיל יותר של פחמן דו-חמצני מהמוגלובין כאשר יש נוכחות של חמצן. בנאדיות הריאה, שהן אזור עשיר בחמצן, תכונה זו גורמת למעבר הפחמן הדו-חמצני לפלזמה כשהדם העורקי נכנס אליהן והיא חיונית לחילופי הגזים שבריאות.
המשוואה הכללית המתארת את אפקט הלדיין היא: H+ + HbO2 <-> H+-Hb + O2
חשיבות קלינית

באנשים החולים במחלות ריאה, הריאות עשויות לאבד את יכולתן להגדיל את אוורור הנאדיות בנוכחות כמות מוגדלת של פחמן דו-חמצני מומס בפלזמה.
דבר זה מסביר באופן חלקי את הממצאים שנצפו בחלק מהחולים בנפחת (סוג של מחלת ריאה) שבהם יש עלייה ב- PaCO (הלחץ החלקי של פחמן דו-חמצני בעורק) בעקבות מתן תוספת חמצן.
ראו גם

אפקט בוהר
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
אמה בנטון

| --- | --- |

אמה בנטון, 2019
 לידה:  21 בינואר 1976 (בת 48) לונדון, אנגליה
 שם לידה:  Emma Lee Bunton 
 שם במה:  Baby Spice 
 מוקד פעילות:  הממלכה המאוחדת 
 תקופת הפעילות:  מ-1994
 מקום לימודים:  בית הספר למשחק של סילביה יאנג, Queen Elizabeth's Girls' School, Barnet and Southgate College 
 סוגה:  פופ
 שפה מועדפת:  אנגלית 
 חברת תקליטים:  Virgin, 19/Universal
 בן או בת זוג:  Jade Jones (13 ביולי 2021–?) 
 מספר צאצאים:  2 
 פרופיל ב-IMDb
 
אמה לי בנטון (באנגלית: Emma Lee Bunton; נולדה ב-21 בינואר 1976) היא זמרת פופ, שחקנית ומנחת טלוויזיה אנגלייה, אשר התפרסמה כחלק מלהקת הבנות המצליחה ה"ספייס גירלז" באמצע שנות ה-90.
ילדותה ותחילת דרכה

בנטון נולדה בפינצ'לי, לונדון, וגדלה בוודסייד פארק, בת לפולין, מדריכת קארטה ולטרבור, חלבן, אשר התגרשו כשבנטון הייתה בת 11. בנטון נשארה עם אמה ואחיה הקטן, פול ג'יימס. בנטון למדה בבית ספר לאמנויות ולפני שהחלה את הקריירה המוזיקלית שלה, הופיעה בתפקידים קטנים בתוכניות טלוויזיה שונות.
קריירה מוזיקלית > 1994-2000: בייבי ספייס

בסוף שנת 1994 הצטרפה בנטון ללהקת הבנות ה"ספייס גירלז" (שאז נקראה "טאץ'"), במקום החברה המקורית, מישל סטפנסון. הלהקה הפכה להצלחה בינלאומית ומכרה יותר מ-30 מיליון עותקים משלושת אלבומיה. בנטון הייתה ידועה בלהקה כ"בייבי ספייס", גם בשל היותה הכי צעירה מבנות הלהקה וגם בשל התדמית ה"תינוקית" שנוצרה לה. בשנת 2000, לאחר הקלטת האלבום "Forever", הודיעה הלהקה כי היא מתפרקת. ההפסקה נמשכה כשבע שנים, ובשנת 2007 התאחדה הלהקה לאלבום אוסף וסיבוב הופעות עולמי.
קריירה מוזיקלית > קריירת סולו

אלבום הבכורה של בנטון, A Girl Like Me, הנפיק את הלהיטים "What Took You So Long?‎" אשר כבש את פסגת מצעד הלהיטים הבריטי, "What I Am" בשיתוף טין טין אאוט אשר כבש את המקום השני ו-"Take My Breath Away" אשר נכנס למקום החמישי. האלבום נמכר בכ-500,000 עותקים ברחבי העולם.
אלבומה השני של בנטון, Free Me יצא לאור בשנת 2004 ונכנס למקום השביעי במצעד מכירות האלבומים הבריטי. האלבום מכר יותר מאלבום הבכורה של בנטון, והסינגלים "Free Me", "Maybe", ו-"I'll Be There" זכו להצלחה והצליחו להיכנס לעשרת המובילים במצעדי הלהיטים. האלבום יצא גם בארצות הברית מאוחר יותר, אך לא זכה להצלחה גדולה.
בנובמבר 2006 הוציאה בנטון את הסינגל "Downtown", אשר כל הכנסותיו היו מיועדות לצדקה. הסינגל נכנס למקום השלישי במצעד הבריטי, והיה חלק מהאלבום הבא של בנטון, Life in Mono אשר יצא בסוף אותה שנה. האלבום לא נחל הצלחה ומכר עד היום רק 45,000 עותקים, הסינגל השני, "All I Need to Know", נכנס רק למקום 60 במצעד הלהיטים ונחשב לכושל בסינגלים של בנטון.
טלוויזיה וקולנוע

בשנת 2006 בנטון הופיעה בתפקידי אורח קטנים בסדרות טלוויזיה שונות. באוקטובר של אותה שנה השתתפה בעונה הרביעית של הגרסה הבריטית המצליחה ל"רוקדים עם כוכבים", והשיגה את המקום השלישי לצד הרקדן דארן בנט.
נודע כי בנטון אמורה להשתתף בסרט ההמשך לסרט "הפנתר הוורוד" וכי קיבלה את התפקיד הראשי, אך לבסוף, לאור הריונה נאלצה בנטון לבטל את השתתפותה.
בשנת 2018 הצטרפה לצוות המנחים לתחרות האפייה האמריקאית "The Great American Baking Show" ברשת ABC, בעונתה הרביעית ושנה לאחר מכן המשיכה גם לעונתה החמישית והאחרונה.
חיים אישיים

בן זוגה של בנטון הוא ג'ייד ג'ונס, סולן להקת "צ'ריבלאקסטון". ב-10 באוגוסט 2007 ילדה בנטון את בנה הבכור בו לי בנטון.
בתאריך 23 במאי 2011 התארסה לג'ייד ג'ונס ואמרה שהם עומדים להתחתן, ושקרובים ללידת בנם השני בחודש מאי.
דיסקוגרפיה > אלבומי אולפן

2001: A Girl Like Me
2004: Free Me
2006: Life in Mono
2019: My Happy Place
אמה בנטון בהופעה בשנת 2007
אמין פאשא

| --- | --- |
אדוארד שניצר, המוכר כאמין פאשא (איור, 1890)
אדוארד שניצר, המוכר כאמין פאשא (איור, 1890)
 לידה:  28 במרץ 1840 אופלן, פרובינציית שלזיה, ממלכת פרוסיה
 פטירה:  23 באוקטובר 1892 (בגיל 52) מזרח אפריקה
 לאום:  יהודי-גרמני
 תקופת הפעילות:  1870–1892 (כ־22 שנים)
 מספר מסעות:  3
 אזורים שחקר:  מרכז אפריקה
 פרסים והוקרה:  מדליית וגה (1890)  מדליית המייסדים (1890) 
 אתר NNBD
 
אֶמין פאשא (28 במרץ 1840 – 23 באוקטובר 1892), נולד כיצחק אדוארד שניצר, הוטבל (בסביבות 1847) כאדוארד קרל אוסקר תאודור שניצר, היה רופא, חוקר טבע ומושל אקווטוריה שבאפריקה, בדרום סודאן של ימינו.
קורות חייו > שנותיו המוקדמות

נולד באופלן שבפרובינציית שלזיה, ממלכת פרוסיה, למשפחה יהודית-גרמנית מהמעמד הבינוני, אשר עברה לניסה (פולין) כאשר היה בן שנתיים. בהיותו בן חמש מת אביו, אמו נישאה לנוצרי והוא הוטבל לנצרות לותרנית. למד באוניברסיטאות בברסלאו, בקניגסברג ובברלין והוכשר כרופא ב-1864. עם זאת, הוא נפסל לעיסוק ברפואה ועזב את גרמניה לקושטא במטרה להצטרף לשירות העות'מאני.
קורות חייו > באימפריה העות'מאנית

בטיולו דרך וינה וטריאסטה, עצר באנטיווארי שבאלבניה, שם התקבל בברכה על ידי הקהילה האירופאית ותוך זמן קצר החל בעיסוק רפואי. הוא שיפר את כישוריו הלשוניים ורכש יכולות בשפה הטורקית, האלבנית והיוונית. הוא היה לממונה על הקרנטינה בעיר ועזב אותה רק ב-1870 כדי להצטרף לצוותו של אסמאעיל האקי פאשא, מושל אלבניה הצפונית, בעבודתו הוא טייל באימפריה העות'מאנית, על אף שמעט פרטים ידועים על כך.
קורות חייו > באפריקה

כאשר האקי פאשא מת ב-1873, שב אמין לניסה עם אלמנתו של האקי פאשא וילדיו, אליהם התייחס כאל משפחתו שלו, אך עזב במפתיע בספטמבר 1875, הופיע מחדש בקהיר ואז עזב לח'רטום לשם הגיע בדצמבר. בנקודה זו אימץ את השם "מהמט אמין" (בערבית: "מוחמד אל אמין"), והחל לעסוק ברפואה ובאיסוף צמחים, בעלי חיים, וציפורים, שרבים מהם הוא שלח למוזיאונים באירופה. למרות שיש הרואים בו מוסלמי, לא ברור אם אכן המיר את דתו.
קורות חייו > באפריקה > בשירותו של גורדון

צ'ארלס גורדון, אז מושל אקווטוריה, פרובינציה של מצרים, הממוקמת בדרומה של סודאן של ימינו, שמע על הופעתו של אמין והזמין אותו להיות קצין רפואה ראשי של המחוז: אמין הסכים והגיע לשם במאי 1876. גורדון שלח את אמין באופן מיידי למשימות דיפלומטיות בבוגנדה ובבוניורו (אנ') בדרום, באוגנדה של ימינו, שם זכה לפופולריות הודות לסגנונו הצנוע ורהיטותו בשפת הלוגנדה.
קורות חייו > באפריקה > מושל אקווטוריה

אחרי 1876, עשה אמין את לאדו(אנ') כבסיסו למשלחות איסוף באזור. ב-1878 מינה החדיו של מצרים את אמין כיורשו של גורדון בתור מושל המחוז, והעניק לו את התואר ביי. על אף התואר המכובד, הייתה לאמין מעט מאוד יכולת לשלוט; כוחו הצבאי היה מורכב מכמה אלפי חיילים ששלטו על לא יותר מרדיוס של מייל סביב המוצבים שלהם, והממשלה בח'רטום הייתה אדישה להצעותיו לפיתוח.
המרד של מוחמד אחמד, המהדי, שהחל ב-1881 ניתק את אקווטוריה מהעולם החיצון ב-1883, ובשנה שבלאחריה צעד כראם אללה(אנ') דרומה כדי לתפוס את אקווטוריה ואת אמין. ב-1885 אמין ומרבית כוחותיו נסוגו עוד דרומה לכפר ודאלי סמוך לאגם אדוארד. אף שנותקו מתקשורת לצפון, עדיין יכול היה להתכתב עם זנזיבר דרך בוגנדה. אמין פאשא היה נחוש בדעתו להישאר באקווטוריה, והשדרים שלו, שהועברו על ידי חברו וילהלם יונקר(אנ') עוררו רגש ניכר באירופה ב-1886, במיוחד בשל מות גורדון בשנה שלפני כן.
קורות חייו > באפריקה > המשלחת להצלתו

המשלחת להצלתו של אמין פאשא, אשר הובלה על ידי הנרי מורטון סטנלי, נטלה על עצמה לחלץ את אמין על ידי עלייה במעלה נהר הקונגו ואז דרך יער איטורי, דרך קשה במיוחד שעלתה במותם של שני שלישים מן המשלחת. פרטים מדויקים של מסע זה תועדו ביומני הקצינים הלא אפריקאיים במשלחת שפורסמו. סטנלי פגש את אמין באפריל 1888 ולאחר שנה של ויכוח והססנות, שבמהלכה אמין ואחד מקציני המשלחת, אי ג'י מאונטני ג'פסון, נכלאו במבצר דופיל(אנ') על ידי כוחות שמרדו מאוגוסט עד נובמבר 1888, השתכנע אמין לעזוב לחוף. הם הגיעו לבגמויו(אנ') שבטנזניה של ימינו ב-1890. במהלך חגיגות נפצע אמין מנפילה ממרפסת וסטנלי עזב את אפריקה בלעדיו.
קורות חייו > באפריקה > אחרית ימיו

כאשר הוביל אמין פאשא בשנת 1892 משלחת גרמנית לחקר אגמים בפנים הארץ, הוא נתפס ונרצח על ידי סוחרי עבדים בקיננה.
לקריאה נוספת

אלן מורהד, הנילוס הלבן, תרגם: זיוי שורר, הוצאת מערכות, 1965.
אצטדיון צסק"א פסצ'אנויה ע"ש גריגורי פדוטוב

| --- | --- |
אין תמונה חופשית
 שמות קודמים:  אצטדיון צסק"א ע"ש פדוטוב
 מיקום:  מוסקבה, רוסיה
 קואורדינטות:  55°47′29″N 37°30′58″E﻿ / ﻿55.7914°N 37.5161°E﻿ / 55.7914; 37.5161
 תקופת הפעילות:  1961–2000 (כ־39 שנים)
 שופץ:  1997
 נהרס:  2007
 מפעיל:  משרד ההגנה של רוסיה
 משטח:  דשא
 אדריכל:  א. מקארוב
 קבוצות:  צסק"א מוסקבה (1974-2000)
 מושבים:  30,000
  מפת מיקום  מפה מפורטת   (למפת מוסקבה מוגדלת) אצטדיון צסק"א פסצ'אנויה ע"ש גריגורי פדוטוב (למפת מוסקבה רגילה) אצטדיון צסק"א פסצ'אנויה ע"ש גריגורי פדוטוב   he tabBackground:;tabBorder:#aaa;defaultTab:0;
 
אצטדיון צסק"א פסצ'אנויה ע"ש גריגורי פדוטוב (ברוסית: Стадион ЦСКА «Песчаное» имени Григория Федотова) היה מגרשה הביתי של קבוצת צסק"א מוסקבה. האצטדיון נבנה ב-1961 לראשונה ביוזמת גיאורגי גרצ'קו שהיה אז שר הביטחון של ברית המועצות. הוא נקרא על שם כדורגלן סובייטי מצטיין גרגורי פדוטוב ששיחק בשורות צסק"א מוסקבה.
המשחק הרשמי הראשון נערך ב-6 בנובמבר 1974, צסק"א שיחקה מול קאיראט אלמטי. האצטדיון הכיל עד 11,000 מושבים ונעשה בו שימוש כמגרש אימונים בעיקר. לפני סגירתו הורחב האצטדיון והכיל עד 30,000 מושבים. משחקי אליפות ברית המועצות ורוסיה נערכו לעיתים קרובות במגרש זה וב-1995 היה רשמית לאצטדיון הביתי של צסק"א מוסקבה.
בסוף שנת 2000 נסגר האצטדיון וצסק"א עברה לשחק בארנה חימקי. עד מהרה נהרס האצטדיון וב-19 במאי 2007 הונחה אבן הפינה לארנה צסק"א שמכיל 30,000 מושבים. הבנייה הושלמה בקיץ 2016.
אקציה

ערך זה עוסק במבצעים אלימים של איסוף ושילוח יהודים למחנות ריכוז בשואה. אם התכוונתם לסוג של עץ המשמש להפקת "אקציה גם", ראו .
אקציה (בגרמנית: Aktion, בעברית: "מבצע") היא כינוי של סדרת פעולות אלימות של הכוחות הנאציים באזורי מגורים או ריכוז של יהודים, כגון הגטאות. האקציה, נועדה לשם טרנספורט – איסוף ושילוח כפויים ממקומות הימצאם (מגוריהם הקבועים) אל מחנות ריכוז והשמדה, אשר נוהלה על ידי כוחות גרמניה הנאצית: הגסטאפו, האס אס ואחרים בסיוע כוחות שיטור מקומיים, בתקופת מלחמת העולם השנייה.
תושבים יהודים מרימים את ידיהם מול חיילים גרמנים בגטו ורשה, במבצע "חיפוש ותשאול" כחלק ממבצע "האקציה הגדולה", מתוך דו"ח שטרופ להיינריך הימלר
אקציה אופיינית כללה קריאה ליהודים, המלווה בצו של שלטונות האזור, להיאסף באתר מרכזי (כיכר העיר או צומת דרכים מרכזי) במועד מסוים. לעיתים נאמר ליהודים או לנציגיהם, שביקשו לדעת לאן השילוח, כי יוסעו אל "מחנות עבודה" ב"מזרח אירופה", והם אף נתבקשו לשלוח איגרת על כך לקרובי משפחה אחרים. נאמר ליהודים שיוכלו לקחת עמם כסף ודברי ערך במטלטליהם.
הגרמנים הקפידו על ניהול מפורט ומלא של האקציה. יהודים שלא צייתו לצו המורה על איסופם ושילוחם, נרדפו על ידי השלטונות המקומיים ושלטונות הכיבוש הנאציים, שפיקחו עליהם. בודדים ובעלי ממון או קשרים הצליחו להימלט מהאקציה ולהתחבא עד קץ השלטון הנאצי באזורם.
כאשר נאספו היהודים באתר השילוח, הם כותרו על ידי כוחות חמושים, הובלו והועלו לאמצעי תחבורה אל מחנה הריכוז וההשמדה המיועד. באקציות נהגו השוטרים והתושבים המקומיים בדרך כלל באלימות רבה כלפי היהודים, ויהודים רבים נרצחו באכזריות עוד בטרם התבצע השילוח עצמו.
האקציות נוהלו בסדר ובארגון רב, ועד השלבים האחרונים של המלחמה (הגם שלקחו משאבים בכוח אדם, דלק, אמצעי הובלה וכדומה מגרמניה הנאצית). שכן, ארגונן הצריך לוגיסטיקה מסועפת כדי לבצע את שילוחן למחנות של קהילות רבות, חלקן קטנות ונידחות, בכלי תחבורה שונים: רכבות, משאיות, אסדות וספינות.
ראו גם

האקציה הגדולה